લંડનઃ ફાસ્ટ બોલર જેમ્સ એન્ડરસન, સ્ટુઅર્ટ બ્રોડ અને ક્રિસ વોક્સે ઝડપેલી ત્રણ-ત્રણ વિકેટને કારણે ઈંગ્લેન્ડે બીજી ટેસ્ટ મેચના પ્રથમ દિવસે ટી ટાઇમ સુધીમાં પાકિસ્તાનને ૧૭૪ રનમાં ઓલઆઉટ કરી દીધું હતું. ત્યાર પ્રથમ દિવસની રમત પૂરી થઈ ત્યાં સુધીમાં ઈંગ્લેન્ડે બે વિકેટે ૧૦૬ રન બનાવીને મજબૂત શરૂઆત કરી છે. પાકિસ્તાનના સ્કોરથી ઈંગ્લેન્ડ હજુ ૬૮ રન પાછળછે. કેપ્ટન જો રૂટ ૨૯ રને અને ડોમિનિક બેસ શૂન્ય રને બેટિંગ કરી રહ્યા છે.